LV
L 102/66
Eiropas Savienības Oficiālais Vēstnesis
17.4.2023.
2.
IEDAĻA Tādu preču noteikšana, kuras nav pakļautas riskam, un Lēmuma Nr. 4/2020 atcelšana
5. pants Priekšmets Šajā iedaļā ir izklāstīti noteikumi protokola 5. panta 2. punkta īstenošanai attiecībā uz: a) nosacījumiem, kas ļauj uzskatīt, ka prece, kura Ziemeļīrijā ievesta no vietas, kas neatrodas Savienībā, netiks pakļauta komerciālai pārstrādei Ziemeļīrijā; b) kritērijiem, kas ļauj uzskatīt, ka prece, kura Ziemeļīrijā ievesta no vietas, kas neatrodas Savienībā, nav pakļauta riskam, ka vēlāk to pārvietos uz Savienību.
6. pants Nekomerciāla pārstrāde Piemērojot, protokola pirmās daļas a) apakšpunktu un 5. panta 2. punkta trešo daļu, preces pārstrādi uzskata par nekomerciālu, ja: a) personas, kura iesniedz deklarāciju par attiecīgās preces laišanu brīvā apgrozībā vai kuras vārdā šāda deklarācija ir iesniegta (“importētājs”), kopējais gada apgrozījums tās pēdējā pilnajā finanšu gadā bija mazāks par 2 000 000 GBP; vai b) pārstrāde notiek Ziemeļīrijā, un tās vienīgais mērķis ir: i)
pārtikas produktu pārdošana galapatērētājam Apvienotajā Karalistē,
ii) būvniecība, ja pārstrādātās preces veidos tādas konstrukcijas pastāvīgu daļu, kuru uzbūvējis importētājs vai viena nākamā vienība un kura atrodas Ziemeļīrijā, iii) tieša veselības vai aprūpes pakalpojumu sniegšana saņēmējam Ziemeļīrijā, ko veic importētājs vai viena nākamā vienība, iv) bezpeļņas darbības Ziemeļīrijā, ko veic importētājs vai viena nākamā vienība, ja pārstrādātā prece pēc tam netiek pārdota, vai v) dzīvnieku barības galīgā izmantošana, ko veic importētājs vai viena nākamā vienība telpās, kuras atrodas Ziemeļīrijā.
7. pants Kritēriji, kas ļauj uzskatīt, ka prece nav pakļauta riskam, ka vēlāk to pārvietos uz Savienību 1.
Uzskata, ka prece nav pakļauta riskam, ka vēlāk to pārvietos uz Savienību, ja netiek uzskatīts, ka tā ir pakļauta komerciālai pārstrādei saskaņā ar šā lēmuma 6. pantu, un ja: a) attiecībā uz precēm, ko Ziemeļīrijā ieved tiešā pārvadājumā no citas Apvienotās Karalistes daļas: i)
nodoklis, kas maksājams saskaņā ar Savienības kopējo muitas tarifu, ir vienāds ar nulli; vai
ii) importētājam saskaņā ar šā lēmuma 9.–11. pantu ir atļauts ievest Ziemeļīrijā minēto preci pārdošanai vai galīgai izmantošanai galapatērētājiem, kas atrodas Apvienotajā Karalistē, tostarp, ja minētā prece ir bijusi pakļauta nekomerciālai pārstrādei saskaņā ar šā lēmuma 6. pantu pirms tās pārdošanas vai galīgās izmantošanas galapatērētājiem; vai iii) tā ir nosūtīta pakas veidā, un aa) tā ir nekomerciāla prece, un to ir nosūtījusi privātpersona kādai citai privātpersonai, kas dzīvo Ziemeļīrijā; vai